MTLS ร่วม OppDay เสนอแผนธุรกิจปี 60
MTLS ร่วมงาน Opportunity Day พร้อมโชว์แผนธุรกิจปี 60 เดินหน้าเปิดสาขาใหม่เพิ่ม 600 แห่ง หวังเจาะฐานลูกค้าภาคอีสาน-ใต้ 
4 มี.ค. 2560

คุณชูชาติ เพ็ชรอำไพ ประธานกรรมการบริหาร พร้อมด้วย คุณปริทัศน์  เพชรอำไพ ผู้ช่วยกรรมการผู้จัดการ บริษัท เมืองไทย ลิสซิ่ง จำกัด (มหาชน) หรือ MTLS ร่วมนำเสนอข้อมูลของบริษัท ประจำปี 2559  ในงานบริษัทจดทะเบียนพบผู้ลงทุน “Opportunity Day” โดย MTLS โชว์แผนธุรกิจปี 2560 เดินหน้าเปิดสาขาใหม่อีก 600 แห่ง เจาะฐานลูกค้าภาคอีสาน-ใต้ ส่งผลให้มีสาขาทั่วไทยกว่า 2,200 สาขาในปีนี้ ตั้งเป้าหมายปล่อยสินเชื่อรายย่อยจำนวน 55,000 ล้านบาท หรือเติบโต 50% พอร์ตสินเชื่อคงค้างทะลุ 3.3 หมื่นล้านบาท ดันรายได้-กำไร นิวไฮต่อเนื่อง จากปี 2559 มีกำไรสุทธิ 1.46 พันลบ. เพิ่มขึ้นกว่า 77.47%